


Kenya Certificate of Secondary Education (K.C.S.E)
KISWAHILI      102/3
KIDATO CHA NNE
MWONGOZO WA USAHIHISAJI
1.(a)
· Mzungumzaji/ Msemaji : Lonare
· Msemewa/ Mzungumziwa : Sauni 
· Mahali : Matango (hemani) 
· Tukio : Ni baada ya Sauni kubishana na mkuu wa polisi aliyefika hapo ‘kuwalinda’ waketwa waliorejea makwao baada ya kufurushwa. Lonare anamtuliza. 
b)	
· Jazanda/ Sitiari – dunia ni tambara bovu.
· Takriri/ Urudiaji – bovu – bovu sana 							(za kwanza mbili)
c)
· Kujenga ploti waketwa wanaporudi makwao 
· Kutambulisha wahusika mfano Sagura, Sauni, Mkuu wa polisi.
· Kujenga sifa za wahusika mfano Sauni - hasira, Lonare – busara 
· Kujenga maudhui mbalimbali mfano; ukatili, utetezi wa haki.
· Kubainisha mgogoro unashamiri kati ya makundi mawili hasimu (waketwa na serikali) (Sauni na mkuu wa polisi).
· Kuchimuza dhamira ya mwandishi kuwa wanajamii wana jukumu la kutetea haki zao dhidi ya viongozi dhalimu.
· Kufunza kuhusu mbinu chanya za kusuluhisha migogoro. Lonare anamhimiza Sauni aachane na wale polisi. (zozote nne)
d)	(Angazia ukatili/usaliti/uovu uonaotekelezwa na wahusika mbalimbali)
· Lesulia kupanga njama ya kuwafurusha waketwa kutoka kwao Matango ili awape Nanzia na Mbwashu.
· Sagilu kuuza maziwa yenye sumu yanayohatarisha maisha ya watoto.
· Sagilu kumtuma Sihaba ili akawaaangamize Mrima na Mangwasha siku yao ya harusi. 
· Cheiya kumsaliti Mashauri kwa kuchumbiana na babake mzazi.
· Cheiya kutumiwa na kina Lesulia ili kumwangamiza Lonare.
· Sagilu kuhodhi chakula (ngano) bandarini hadi ilipopanda bei na kuwauzia wananchi kwa bei ghali. 
· Lesulia kushirikiana na Wakule wenzake ili kufisidi rasilimali za nchi. 
· Kazi kupewa wakule wasiohitimu na kuwabagua waketwa.
· Sagilu kuwa na uhusiano na Nanzia, kumzaa  Ngoswe hali Lesulia ni rafikiye. 
· Waketwa kurushiwa vijikaratasi wahame Matango.
· Sagilu kumpofusha Mrima kwa pesa zinazomtumbukiza ulevini na kusahau kwake. 
· Mrima kumsaliti Mangwasha kwa kupata mpenzi wa kando.
· Lesulia kuongoza kwa mkono wa chuma bila kuwajali wananchi.
· Sagilu kumtongoza Mangwasha waziwazi na kumkosesha amani. 
· Matajiri kuwatumikisha watoto wa maskini kwenye machimbo ya mawe hali wao wanaendelea na masomo. 
· Sihaba kuwalangua wasichana na kuwaingiza kwa ukahaba. 
· Sagilu na Sihaba kumshawishi Mbaji ahujumu biashara za Lonare.					(za kwanza kumi)
2.(a)
· Msemaji : Bela 
· Msemewa : Neema 
· Mahali : nyumbani kwa Neema
· Tukio : Bela anamwambia hivi kama ishara ya kutupilia mbali mila zilizopitwa na wakati za mama mkwe kutolala kwa mkaza mwanawe (Sara kwa Bunju).									(4×1)
b)	
· Mdokezo wa methali – ni ya kale ... na ya kale hayanuki.
· Jazanda / Sitiara – walimwengu kuvaa sare moja.
· Takriri / Uradidi – ni ya kale ... na ya kale 							(za kwanza mbili 2×1)
c)
· Mwajibikaji/ mlezi bora – anamlea Lemi kwa kuwajibika. 
· Mtiifu – anamtii Mwajiri wake Neema. 
· Mbaraza / mwenye uhusiano mwema – anatamani Sara angebaki wazidi kuzungumza. Anahusiana vyema na Neema. 
· Mkengeushi – ametupilia mbali ujadi na kukumbatia usasa. 
· Mwenye bidii – ana bidii kazini. Huamka alfajiri na mapema.
· Mdadisi – anamuuliza Neema alikompeleka mamake (uk24) 
· Mshauri mwema / mwenye kufariji / kuliwaza – anamfariji Neema asije akajihurumia wala kujililia.(za kwanza tano5×1)
d)	
· Kumkatizia msichana masomo pindi tu anapobaleghe ili aolewe mfano Sara akiwa darasa la 7. 
· Msichana kutorithi kitu; fimbo ya mzee hurithi mtoto wa kiume (kauli ya Sara).
· Wanaume kutoingia jikoni wala kufanya kazi yoyote ya nyumbani mfano Yona anamshinikiza mkewe amwandalie hali anaugua hivyo kulazimika kumwita Dina.
· Mwanamke kulaumiwa zaidi wanandoa wanapokosa watoto. Shoka la ugumba lilimwangukia Sara zaidi kuliko mwenzake (Yona). 
· Sara kukejeliwa, kusimangwa, kusutwa na hata kutusiwa kwa kukosa mtoto. 
· Sara kupitishiwa dhuluma na Yona kwa kukosa mtoto wa kiume. Alimchapa kichapo cha mbwa hadi kuzirai kiwango cha kumwagiwa maji ili ajifahamu. 
· Awali, watoto wasichana hawakupewa nyenzo za kujitegemea/ kujiendeleza kiuchumi. Walitegemea mifuko za waume zao. (uk60)
· Wanawake kulazimika kuvumilia ndoa zenye mateso eti mabinti zao wasikose kwa kuolewa mfano Sara.
· Yona kushinikizwa na wanajamii kuoa mke mwingine kwa vile Sara alishindwa kumzalia mrithi. Jambo hili lilimsababishia Sara dhiki za kisaikolojia. 
· Kutoruhusiwa kulala kwa mkaza mwana kwa kizingiti cha mila na tamaduni mfano Sara kwa Neema/ Bunju. 
· Wanawake hawapaswi kushindana na wanaume hasa nyumbani kwani ni kinyume na utamaduni (uk67) 
· Wanawake kukaripiwa na waume zao na kuchukuliwa kuwa viumbe duni kwa misingi ya tamaduni. Wanapaswa kuwa chini ya wanaume. Bunju anamwona Neema kama shingo yeye akiwa kichwa. 
3.(a)
· Anaendeleza ploti kupitia mgogoro wake na Sara. 
· Anachimuza maudhui ya ubabedume anapodai chakula hali Sara ni mgonjwa. 
· Anachimuza suala la utamaduni anapomchapa Sara kwa kukosa mrithi. 
· Anajenga sifa za wahusika mfano Sara – mwajibikaji, mvumilivu.
· Anaendeleza maudhui ya elimu kwa kufuzu akiwa wa kwanza kijijini na kurudi akiwa mwalimu. 
· Anaonyesha mabadiliko katika elimu ambapo siku hizi huwezi kumkosoa kwa viboko mtoto wa watu. 
· Anaendeleza suala la ulevi na athari zake. Anafutwa kazi kwa sababu ya ulevi. 
· Anachimuza suala la ukatili kwa kumchapa Sara. 
· Anaibua unyanyapaa wa wanajamii anapokosa mrithi, jambo linalomzamisha ulevini ili kuukabili. 
· Anaonyesha athari za shinikizo la rika anapoingizwa ulevini na wanachuo wenzake. 
· Anaendeleza maudhui ya mabadiliko kwani awali alikuwa wa dini, akazamia ulevini na baadaye kujutia na kutaka kubadilika. 											(za kwanza tano 5×1)
b)
· Ukatili – kutokana na taasubi ya kiume, Yona anampiga mkewe Sara kwa kutomzalia mrithi.
· Maringo / kiburi – Yona anashindwa kumwambia Sara kuwa yeye ndiye aliyeinusuru boma yake maana anahofia atajishaua. 
· Ulevi – Yona anaposhindwa kuvumilia unyanyapaa na masimango ya kutopata mtoto wa kiume anaingilia ulevi. 
· Masimango / udaku – jamii iliyojaa taasubi ya kiume inamsimanga Yona na kumsema katika vikao vingi. 
· Utegemezi – zamani watoto wa kike walikuwa wanategemea mifuko ya waume wao. 
· Kukandamiza mtoto wa kike – jamii ya awali ilyojaa taasubi ya kiume haikuruhusu watoto wa kike kurithi kitu. Wanaamini mtoto wa kiume ndiye hurithi mali. 
· Kudidimiza uwezo wa mwanamke – Sara anamwambia Neema kuwa mwanamke hawezi shindana na mwanamume.
· Hofu – Sara anahofia wanajamii watamsema watakapomwona Yona akiteka maji kisimani.
· Mtoto wa kike kunyimwa nafasi ya kupata elimu mfano Sara.
· Kudhalilishwa ndoani mfano Bunju kusema yeye ndiye kichwa na Neema shingo. 
· Kushinikizwa kuoa mwanamke atakayemzalia mrithi mfano Yona. 						(zozote 7×1)
c)
· Sara alinusuru familia yake Yona alipoingilia ulevi kwa kupeleka maziwa na bidhaa sokoni. 
· Dina anamwokolea Sara kwa kuja kumsaidia kupika alipokuwa mgonjwa. 
· Neema ananusuru wazazi wake anapoajiriwa kwa kulipia wanuna wake Salome na Asna karo ya shule.
· Neema anasaidia chombo Sara alipougua ugonjwa wa moyo anapompeleka kwa wataalamu kule jijini. 
· Neema alisaidia wazazi wake kwa kuwaajiria wafanyikazi kuwasaidia kazi zilipokuwa nyingi. 
· Neema anamsaidia Yona kwa kumtumia hela za kununua dawa na za kwenda kwa wazee wenzio ili asionekane shabiki. 
· Asna anamhifadhi mama yake kule jijini anapoenda kupata matibabu na ikawa hawezi kulala kwa Neema. 
· Bela anamsaidia Neema kwa malezi ya mwanawe Lemi anapojipata ameshikana kazini. 
· Neema anasaidia wazaziwe kwa kuwanunulia jiko la gesi linalorahisisha kazi za mapishi. 
· Neema anawajengea wazaziwe nyumba kule kijijini (kwa msaada wa Bunju).
· Neema anamrejesha Sara kijijini (anapotoka hospitalini) kwa gari lake hivyo kurahisisha safari yenyewe. 
· Sara kutetea Yona dhidi ya karipio za wanawe hivyo kudumisha mahusiano mema kati ya watoto na wazazi. 
· Sara kuvumilia ndoa yenye mateso ili watoto wapate malezi bora. 
· Dina licha ya umaskini uliomkumba anawalea wanawe kwa hekima, tunu na heshima. Hata bila elimu wanainukia kuwa wenye heshima. 
· Nyanya kusaidia Sara kuhimili mawimbi ya ndoa kupitia mawaidha na ushauri wake unyagoni.		(za kwanza nane 8×1)
4.(a)(i)
· Nahau / msemo – vuta fikira, kujitia hamnazo, piga marufuku.
· Mbinu rejeshi – Bi. Suluhu anamkumbusha mumewe waliyoyapitia awali; kuhangaika, kuchekwa, kuuza makaa.
· Usambamba – umesahau namna tulivyohangaika, tukachekwa na watu, tukakosa ... tukabandikwa majina ya ajabu? 
· Maswali ya balagha – umesahau, mume wangu? 
· Takriri – umesahau/ umesahau.
· Nidaa – Ninaamini huenda umesahau!
· Utohozi – familia 
· Majazi – dafrau.									(za kwanza sita)
ii)
· Inakuza maudhui ya uvumilivu Bi.Suluhu anapovumilia shida alizopitishiwa na mumewe. 
· Inachimuza suala la uwajibikaji ambapo Bi.Suluhu anawalea wanawe. 
· Inaonyesha suala la ukatili ambapo suluhu alihusika katika kifo cha mamaye Abigael kwa sababu ya suala la shamba.
· Inachimuza sifa za wahusika mfano; Suluhu – mwasherati, katili, fisadi, mnafiki Bi.Suluhu – mvumilivu, mwenye mapenzi, mtamaushi.
· Inaendeleza suala la ndoa na changamoto zake mfano; Suluhu kutowajibikia malezi ya wanawe, uasherati wake.
· Inaendeleza maudhui ya uashereti mfano Suluhu kujihusisha kimapenzi na wasichana wa vyuo vikuu.
· Inaendeleza suala la ufisadi mathalan; Suluhu kupanga hawara wake ahitimu chuoni kabla ya muda wake. – Kunyakua shamba la kina Abigael. – Kufisidi pesa za umma ili kumlipa Bw. Ngoma pesa zake alizomkopesha wakati wa kampeni.
· Inachimuza suala la kutowajibika ambapo Suluhu anakosa kuwajibikia malezi ya wanawe anamtelekeza msichana wa chuo kikuu baada ya kumtunga mimba.
· Inajenga ploti kwani inaweka wazi mgogoro uliopo kati ya Suluhu na bibiye. Barua yenyewe ni kipengele cha ploti.
· Inajenga suala la utamaushi kwani Bi. Suluhu anaridhia kufa ikiwa mauko yake ndiyo yatakayomrejesha mumewe nyumbani. 
· Inachimuza suala la unafiki ambapo Suluhu anawahadaa wakwe zake kuwa anamjali na kumpenda binyi yao. 
· Inatambulisha wahusika mfano; Bw. Ngoma, Mamake Abigael 
· Inaibua dhamira ya mwandishi; kuonya dhidi ya kware/uzinzi. 					(za kwanza saba 7×1)
b)
· Sabina kupewa kazi ya kuuza maziwa sokoni asubuhi na mapema.
· Sabina kupewa kazi ya kutapakaza kisonzo shambani. 
· Kupewa kazi nyingi za nyumbani; kupika, kuosha hivyo kukosa muda wa kusoma. 
· Binamuze Sabina kumzidishia kazi wanapokuja likizoni kwani wanamtuma ovyo ovyo.
· Sabina kutopewa mahitaji ya kimsingi. Alivaa sare iliyojaa viraka vya kila rangi.(uk35)
· Yunuke kumkaripia Sabina huku akimtusi kiokote, mjalaana, baradhuli. 
· Yunuke kumchapa Sabina bila hatia eti kwa kuja na barua (ya mwalimu mkuu) na kuchelewa kutoka shuleni.
· Yunuke kumzimia Sabina kibatari anachotumia kusoma (uk39) 
· Yunuke kuchochea Sabina dhidi ya mjombake Ombati (uk39) 
· Ombati kutaka kumwoza Sabina kwa umri wake mdogo badala ya kumwelimisha kama wanawe. 
· Kumbagua Sabina ambapo Ombati anawasomeshea wanawe kwenye shule ya bweni Golden Heart huku akimpeleka Sabina ya kutwa ili amtumikishe. 
· Janadume lililofaa kuitwa babake kumkana Nyaboke mchana kweupe na kumwachia Nyaboke malezi yote peke yake. 
· Binamuze Sabina hawakupaswa kumsaidia kufanya kazi kwani kufanya hivyo kulikuwa kinyume na amri mfano; Mike kuandamana naye machungani. (uk36)
· Yunuke kumtoneshea sabina kidonda kwa kumkumbusha kuhusu hayati mamake anapotoka shuleni akiwa amechelewa (uk39) 											(za kwanza saba 7×1)
5.(a)(i)
· Msemaji ni mwandishi / msimulizi akirejelea wanaume waliokuwa pale nyumbani kwa jamaa ya baba (makongeni). Wakati huu mama alikuwa akihojiwa sababu ya kutoka kwao Habelo na kuja huku. Kauli yake kuwa anataka kuwaacha watoto kwenda kutafuta ajira inawaghadhabisha wale wanaume.  								(4×10
ii)	Ubabedume / taasubi ya kiume 										(1×1)
ii)
· Unaibua ukosefu wa uaminifu katika ndoa. Babake msimulizi inasemekana alikuwa na mke mwingine huko mgodini alikofanya kazi.
· Unazua utamaduni – wazazi wa babake msimulizi walimtaka mama kazili kuelewa mume kuwa na mke mwingine ni kawaida.
· Unaonyesha usaliti – wazazi wa babake msimulizi wanadinda kusikiliza malalamishi ya mama Kazili kuhusu babake kuwa na mke. 
· Unadhihirisha ukatili wakati babake msimulizi anamtumia mamake pesa badala ya mkewe. Kina Matweba kumwambia mama Kazili abebe maiti ya Mkathini.
· Unachimuza umaskini katika familia ya kina msimulizi. Wanaposafiri kwenda kwa jamaa wa kina babake wanavaa mararu/ wanakula ugali uliolala bila kitoweo.
· Unaonyesha kuwa kina mama ni wenye makini msimulizi anapoeleza jinsi wao walianguka mara kadhaa wanaposafiri. 
· Unaibua taasubi ya kiume. Mwanamke aliyemwita mumewe mzembe aliadhibiwa vikali hadi akafariki. 
· Unaibua utetezi wa haki unaoletwa na mama Kazili. Kwa kuonyesha mwanamke anavyokandamizwa na mila hadi wanawake wa makamo kumuunga mkono. 
· Unaonyesha mapuuza ya wanajamii. Mwanamke aliyeadhibiwa na mume anapopotea na hakuna aliyejua alikopelekwa. 
· Unaendeleza ploti ya hadithi kwani kupitia usimulizi huu ndipo tunaelezwa mama Kazili alivyoamua kutafuta kazi na baadaye kuinusuru familia yake. 
· Unatufichulia kuwa wanaume walikuwa waelekea kushindwa na mzigo mkubwa wa kiuchumi na walihitaji msaada wa mwanamke.
· Unaonyesha nafasi ya dini. Mama Kazili anahimiza kukandamizwa kwa mwanamke kwa kumpasa kuwa mnyenyekevu. 
· Unaibua sifa ya mama Kazili kuwa jasiri anapowakabili wanaume na kuwaambia kuwa hakuna yeyote angemlazimisha kurudi swaziland. 
· Unaonyesha mgogoro unaoibuliwa na wanawake baada ya mama Kazili kusemekana alikosa heshima kwa kuwaambia wanaume kuwa mwanamke hafai kukandamizwa. 
· Unaonyesha mapinduzi yanayoletwa na mama Kazili anapoenda kutafuta kazi bila idhini ya baba wala wazazi wa mume wake. 
· Unamchora Matweba kama mtu katili anapoamrisha mama Kazili kubeba maiti ya mtoto mgongoni hadi Habela na kuizika huko. 
b)	
· Umaskini – Jack kuwa na nguo moja na kutokuwa na vitu vya thamani chumbani. 
· Kukatizwa kwa masomo – jack anapokosa karo anaacha masomo kwanza ili apate karo.
· Kuhiniwa nafasi ya kuendeleza masomo pale Kalia anapoifisidi nafasi ya Jack.
· Kudunduiza ili kuweza kuendeleza masomo. Jack anahitajika kutogusa hela alizopata kukidhi mahitaji mengine.
· Wadhamini wa mayatima kutotimiza ahadi walizotoa kwa wazazi. Mfano Bw. Kalia kutofadhili masomo ya Jack kama alivyowaahidi wazaziwe Jack. 
· Tamaa ya wadhamini. Mfano Bi. Mshewa kupokea nusu ya faida ya mauzo ya Jack.
· Kutumiwa vibaya na wadhamini mfano Jack anapoitwa kutengeneza mitambo ya skype ili Siri awasaliane na wazaziwe. 
· Kuachwa mayatima baada ya mauko ya wazaziwe. Mfano baada ya kifo cha wazaziwe Jack anabaki bila wazazi. 
· Ubinafsi wa wadhamini. Wazazi wa Siri wana uwezo wa kufadhili masomo yake ila wanampoka Jack nafasi yake. 
· Kufanya kazi za vibarua. Jack anauza viatu ili kuweza kukidhi mahitaji ya kimsingi. 
· Unafiki miongoni mwa wathamini wakijifanya kuwasaidia mayatima ila sivyo. Mfano Bi. Mshewa kujifanya kumhurumia Jack kwa kutopata nafasi ilhali walibadilisha nafasi yake na Siri.						(zozote saba 7×1)
USHAIRI 
6.(a)	Tasdisa / usita – lina mishororo sita katika kila mshororo 					(kutaja – 1, kueleza – 1 (2×1)
b)	
· Hata umtoe mbali mwanadamu na umweke karibu / umkirimu / umsaidie mwishowe hana shukrani.
· Mwanadamu haaminiki hata baada ya kumsaidia anaishia kuwa kigeugeu. 
· Hata ukimjenga mwanadamu awe wa kutajika bado atakusahau tu. 
· Hata ukimkinga kwa mabaya wema wako atasahau.
· Hata umuunge mkono na umwashie mshumaa (umsaidie) atasahau wema wako.
· Ukimpa cheo akutumikie bado atakusaliti. 
· Mwanadamu ukimkimbilia ukiwa na shida hata baada ya kumsaidia yeye hatakusaidia.
· Mwanadamu hata baada ya kufadhili na kumkirimu bado si mwema; ni nusu mnyama.			(zozote nne 4×1)
C(i)	kikwamba. 
ii)	ukaraguni.
iii)	mathnawi.
d)	
· Shairi lina beti nne. 
· Kila ubeti una mishororo sita.
· Kila mshororo umegawika katika vipande viwili isipokuwa mshororo wa nne ubeti wa kwanza. 
· Vina vinabadilika kutoka ubeti wa kwanza hadi wa mwisho, halina urari wa vina.
· Kuna utoshelezi katika kila ubeti/ kila ubeti unajitosheleza kiujumbe/ kimaudhui. 
· Kila ubeti unaanza kwa jina mwanadamu.
· Shairi limetumia mistari kofu/toshelezi. 
· Kila ubeti una kituo au kiishio. 					 			(zozote nne 4×1)
e)	Ya kutahadharisha / kuonya / malalamishi / masikitiko / huzuni / uchungu.		 				(1×1)

f)	
· Mazda –umuweke badala ya umweke / maskinini – maskini 
· Tabdila – umtowe badala ya umtoe 
· Lahaja – umtindie – umchinjie ,	ateuke – acheuka 
· Kuboronga sarufi – utamu anufaike – anufaike utamu, ubavuni umuweke – umuweke ubavuni, maskanini afike – afike maskanini.
· Udondoshaji wa maneno – kueleweka muhali – kueleweka ni muhali.				(za kwanza mbili 2×1)
g)	Hata umjenge / umsaidie mwanadamu awe wa kutajika / kusifika, uhangaike ukipanga mambo yake1, umwonyeshe mwanga na uhakikishe anaufuata ni bure1. Hata umuunge mkono na umkinge mabaya yasije yakamdhuru1 mwishowe atasahau wema wote uliomtendea1.													 (4×1)
7.(a)
· Urefu wa barabara unakatisha tamaa naye nafsi neni amechoka.
· Unyoofu wa barabara unatisha zaidi.
· Kuna miinuko na mishuko barabarani / safarini. 
· Nafsi neni anatumbukia shimoni. 
· Nafsineni amechoka sana ila lazima aendelee na safari.
· Lazima aendelee na safari hata ikiwa machweo yaingia. 
· Nafsineni anashangaa ikiwa Mungu amechoshwa naye; ametamaukia maombi.
· Sharti aendelee na safari kabla barabara iwahi mwisho wake.	 				(za kwanza nne 4×1)
b)i)	Azma yanisukuma mbele ikinihimiza kuendelea. 
Sauti ilivyosema barabara kuwahi mwisho wake.
ii)	Nami tayari.
	Natamani 
	Ninyooshe 
	Nitulize
iii)	Nakumbuka sauti ilivyosema 
	Jambo moja nakumbuka: Mungu
iv)	Nizame na kuibuka 
	Nipande na kushuka.											(4×1)
c)
· Taswira mwendo – lazima niifuate barabara  Panda, shuka/ Azma yanihimiza kuendelea/Nijikokote kuandama hii barabara
· Taswira oni – Sasa naona unyoofu wake 
· Taswira hisi – nami tayari nimechoka tiki/Natamani kuketi/ Mungu kuchoshwa na maombi. 		(za kwanza tatu 3×1) 
d)	
· Usambamba – na , ninyooshe 	 na , nitulize 
· Urudiaji wa maneno mfano barabara, nimechoka, unyoofu, panda, shuka. 
· Urudiaji wa silabi – mfano li
· Urudiaji wa sauti - mfano ‘a’ (ubeti wa 2)							(za kwanza tatu 3×1)
e)	Ni mja / mtu aliyekumbana na changamoto tele maishani (panda, shuka) na anajitahidi kuendelea licha ya yote (ufafanuzi lazima uwepo).(2×1)
f)	Lakini				Azma yanisukuma
	Azma yanisukuma 		Mbele ikinihimiza kuendelea 
	Ingawa nimechoka 		jambo moja li dhahiri 
	Jambo moja li dhahiri		Lazima niifuate barabara.						 (za kwanza mbili 2×1)
g)	Ninaamini kitu kimoja kuwa lazima nijitahidi katika hii safari. Nipiga hatua kwenye hii barabara yeye ukungu nikijinasua kule ninakonaswa. Bila shaka nitafika mwisho wake ikiwa haitauwahi mwisho wangu kabla.						(2×1)
FASIHI SIMULIZI 
a(i)	Majigambo/vivugo 
ii)
· Anasema mimi ni Morani (nafsi ua kwanza)
· Anatumia sitiari. Mimi ni jabali mtetemesha ardhi.
· Anajigamba kuhusu ushujaa wake katika vita.
· Anajisifu kwa ngao na mkuki. (vifaa/ silaha za vita)
· Aliyetunga ni Morani (mwanamume)
· Chuku imetumika kwa kiasi kikubwa mfano Simba mwenyewe ameungama (amekiri)
(za kwanza nne 4×1)
iii)	
· Chuku – nishatoka kumrarua simba dume.
· Tashhisi – mkuki wangu ni shahidi.
· Sitiara – mimi ni jabali mtetemesha ardhi.
· Taswira – ngao ndio hii hapa mkononi ni Fumo nilirithi. 
· Swali la balagha – yu wapi mwingine shujaa? 
· Nidaa – mimi ni morani! mimi ni jasiri!
· Uashiriaji – kwa hii mikono miwili, Ngao ndio hii hapa mkononi 					(za kwanza tano 5×1)
iv)	
· Ukosefu wa utafiti wa kutosha wa majigambo.
· Uchache wa wataalamu wa kuitafitia na kuendeleza. 
· Maendeleo ya kiteknolojia na sayansi kuyaleta mambo bora. 
· Ukuaji wa kazi za kimaandishi.
· Kuhamia mijini kwa wanajamii na kutangamana na watu wa jamii tofauti.
· Majigambo kuhusishwa na ukale. 
v)
· Kukifanyia utafiti kipera hiki.
· Kukihifadhi kipera hiki kwenye vitabu na kanda za video.
· Kuhimiza utendaji wake kupitia vikao vya mashindano.
· Kufundisha kipera hiki shuleni.
· Kukitumia katika uwasilishaji wa tanzu za fasihi simulizi.
· Kuwasilisha majigambo katika vyombo vya habari.
· Kurithisha vijana kwa mfano kuwahusisha katika majigambo.
· Kukitumia kama nyenzo ya kufunza lugha.
· Kukitumia katika sherehe za kitamaduni kama vile harusini na jandoni.				(za kwanza tano)



